CELEX: 32007D0669
Language: lt
Date: 1192406400000
Title: 2007/669/EB: 2007 m. spalio 15 d. Komisijos sprendimas, kuriuo iš esmės pripažįstama, kad dokumentai, pateikti nuodugniam tyrimui dėl Adoxophyes orana granuloviruso, amisulbromo, emamektino, piridalilo ir Spodoptera littoralis nukleopolihedroviruso galimo įtraukimo į Tarybos direktyvos 91/414/EEB I priedą, yra išsamūs (Pranešta dokumentu Nr. C(2007) 4647) (Tekstas svarbus EEE)

18.10.2007   
            
            
               LT
            
            
               Europos Sąjungos oficialusis leidinys
            
            
               L 274/15
            
         KOMISIJOS SPRENDIMAS
   2007 m. spalio 15 d.
   kuriuo iš esmės pripažįstama, kad dokumentai, pateikti nuodugniam tyrimui dėl Adoxophyes orana granuloviruso, amisulbromo, emamektino, piridalilo ir Spodoptera littoralis nukleopolihedroviruso galimo įtraukimo į Tarybos direktyvos 91/414/EEB I priedą, yra išsamūs
   (Pranešta dokumentu Nr. C(2007) 4647)
   (Tekstas svarbus EEE)
   (2007/669/EB)
   EUROPOS BENDRIJŲ KOMISIJA,
   atsižvelgdama į Europos bendrijos steigimo sutartį,
   atsižvelgdama į 1991 m. liepos 15 d. Tarybos direktyvą 91/414/EEB dėl augalų apsaugos produktų pateikimo į rinką (1), ypač į jos 6 straipsnio 3 dalį,
   kadangi:
   
               (1)
            
            
               Direktyvoje 91/414/EEB numatyta parengti Bendrijos veikliųjų medžiagų, kurias leidžiama naudoti augalų apsaugos produktuose, sąrašą.
            
         
               (2)
            
            
               2004 m. lapkričio 29 d.Andermatt Biocontrol GmbH pateikė Vokietijos institucijoms dokumentus dėl veikliosios medžiagos Adoxophyes orana granuloviruso ir paraišką įtraukti šią medžiagą į Direktyvos 91/414/EEB I priedą. 2006 m. kovo 24 d. bendrovė Nissan Chemical Europe S.A.R.L. Jungtinės Karalystės valdžios institucijoms pateikė dokumentus dėl amisulbromo ir paraišką įtraukti šią medžiagą į Direktyvos 91/414/EEB I priedą. 2006 m. birželio 23 d. bendrovė Syngenta Ltd. Nyderlandų valdžios institucijoms pateikė dokumentus dėl emamektino ir paraišką įtraukti šią medžiagą į Direktyvos 91/414/EEB I priedą. 2006 m. kovo 28 d. bendrovė Sumitomo Chemical Agro Europe SAS Nyderlandų valdžios institucijoms pateikė dokumentus dėl piridalilo ir paraišką įtraukti šią medžiagą į Direktyvos 91/414/EEB I priedą. 2007 m. sausio 2 d.Andermatt Biocontrol GmbH Estijos valdžios institucijoms pateikė dokumentus dėl Spodoptera littoralis nukleopolihedroviruso ir paraišką įtraukti šią medžiagą į Direktyvos 91/414/EEB I priedą.
            
         
               (3)
            
            
               Vokietijos, Jungtinės Karalystės, Nyderlandų ir Estijos valdžios institucijos Komisijai pranešė, kad, remiantis pradiniu tyrimu, atrodo, jog dokumentai dėl veikliųjų medžiagų atitinka Direktyvos 91/414/EEB II priedo duomenų ir informacijos reikalavimus. Be to, manoma, kad pateikti dokumentai dėl vieno augalų apsaugos produkto, kurio sudėtyje yra atitinkamos veikliosios medžiagos, atitinka duomenų ir informacijos reikalavimus, nustatytus Direktyvos 91/414/EEB III priede. Pareiškėjai, remdamiesi Direktyvos 91/414/EEB 6 straipsnio 2 dalimi, vėliau perdavė dokumentus Komisijai, kitoms valstybėms narėms ir Maisto grandinės ir gyvūnų sveikatos nuolatiniam komitetui.
            
         
               (4)
            
            
               Šiuo sprendimu Bendrijos lygmeniu turėtų būti oficialiai patvirtinta, kad dokumentai iš esmės atitinka duomenų ir informacijos reikalavimus, nustatytus Direktyvos 91/414/EEB II priede, ir dėl bent vieno augalų apsaugos produkto, kurio sudėtyje yra atitinkamos veikliosios medžiagos – tos direktyvos III priede nustatytus reikalavimus.
            
         
               (5)
            
            
               Šiuo sprendimu nepažeidžiama Komisijos teisė prašyti pareiškėjo pateikti papildomų duomenų arba informacijos siekiant išsiaiškinti tam tikrus su pateiktais dokumentais susijusius klausimus.
            
         
               (6)
            
            
               Šiame sprendime nustatytos priemonės atitinka Maisto grandinės ir gyvūnų sveikatos nuolatinio komiteto nuomonę,
            
         PRIĖMĖ ŠĮ SPRENDIMĄ:
   1 straipsnis
   Nepažeidžiant Direktyvos 91/414/EEB 6 straipsnio 4 dalies, Komisijai ir valstybėms narėms pateikti dokumentai dėl šio sprendimo priede nurodytų veikliųjų medžiagų siekiant, kad tos medžiagos būtų įtrauktos į tos direktyvos I priedą, iš esmės atitinka tos direktyvos II priede nustatytus duomenų ir informacijos reikalavimus.
   Atsižvelgiant į numatytus naudojimo būdus, dokumentai dėl vieno augalų apsaugos produkto, kurio sudėtyje yra veikliosios medžiagos, taip pat atitinka direktyvos III priede nustatytus duomenų ir informacijos reikalavimus.
   2 straipsnis
   Ataskaitą rengianti valstybė narė toliau išsamiai nagrinėja 1 straipsnyje nurodytus dokumentus, praneša Komisijai apie tyrimų rezultatus ir pateikia rekomendaciją įtraukti arba neįtraukti į Direktyvos 91/414/EEB I priedą 1 straipsnyje nurodytas veikliąsias medžiagas bei nurodo visas įtraukimo sąlygas kuo greičiau ir ne vėliau kaip per vienerius metus nuo šio sprendimo paskelbimo Europos Sąjungos oficialiajame leidinyje.
   3 straipsnis
   Šis sprendimas skirtas valstybėms narėms.
   
      Priimta Briuselyje, 2007 m. spalio 15 d.
      
         
            Komisijos vardu
         
         Markos KYPRIANOU
         
            Komisijos narys
         
      
   
   
      (1)  OL L 230, 1991 8 19, p. 1. Direktyva su paskutiniais pakeitimais, padarytais Komisijos direktyva 2007/52/EB (OL L 214, 2007 8 17, p. 3).
   PRIEDAS
   VEIKLIOJI MEDŽIAGA, KURIAI TAIKOMAS ŠIS SPRENDIMAS
   
               Įprastas pavadinimas, CIPAC identifikacijos Nr.
            
            
               Pareiškėjas
            
            
               Paraiškos padavimo data
            
            
               Ataskaitą rengianti valstybė narė
            
         
               
                  Adoxophyes orana granulovirusas
               CIPAC Nr.: netaikytina
            
            
               Andermatt Biocontrol GmbH
            
            
               2004 m. lapkričio 29 d.
            
            
               DE
            
         
               Amisulbromas
               CIPAC-Nr.: 789
            
            
               Nissan Chemical Europe S.A.R.L.
            
            
               2006 m. kovo 24 d.
            
            
               UK
            
         
               Emamektinas
               CIPAC Nr.: 791
            
            
               Syngenta Ltd.
            
            
               2006 m. birželio 23 d.
            
            
               NL
            
         
               Piridalilas
               CIPAC Nr.: 792
            
            
               Sumitomo Chemical Agro Europe SAS
            
            
               2006 m. kovo 28 d.
            
            
               NL
            
         
               
                  Spodoptera littoralis nukleopolihedrovirusas
               CIPAC Nr.: netaikytina
            
            
               Andermatt Biocontrol GmbH
            
            
               2007 m. sausio 2 d.
            
            
               EE